
Meghívó

Megyer Község Önkormányzat Polgármestere meghívja a 2013. november 18-án (hétfőn) 11.00 órakor megtartandó nyílt képviselő-testületi ülésre. 

Helye: IKSZT épülete Megyer, Fő u. 17.
Napirend:
1./ Az önkormányzat és az intézmények 2013. évi költségvetésének III. negyedéves végrehajtásáról szóló beszámolók tárgyalása

Előterjesztő: 
Pajer Kristóf polgármester

Pallér Edina jegyző

2./ Az önkormányzat és az intézmények 2014. évi költségvetési koncepcióinak tárgyalása 


Előterjesztő: 
Pajer Kristóf polgármester

Pallér Edina jegyző

3./ A 2013. évi belső ellenőrzési jelentés, és intézkedési terv tárgyalása


Előterjesztő: 
Pallér Edina jegyző

4./ Egyéb
Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Megyer, 2013. október 31.
Tisztelettel:



Pajer Kristóf
s.k. 

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Megyer Község Önkormányzat Képviselő-testületének 2013. november 18. napon az IKSZT épületében megtartott nyílt üléséről.

Jelen vannak:
Pajer Kristóf polgármester


            
Sárközi Zsolt alpolgármester



Baloghné Raffai Anna képviselő



Pallér Edina jegyző



Arany Ottóné jkv-vezető

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ Az önkormányzat és az intézmények 2013. évi költségvetésének III. negyedéves végrehajtásáról szóló beszámolók tárgyalása

Előterjesztő: 
Pajer Kristóf polgármester

Pallér Edina jegyző

2./ Az önkormányzat és az intézmények 2014. évi költségvetési koncepcióinak tárgyalása 


Előterjesztő: 
Pajer Kristóf polgármester

Pallér Edina jegyző

3./ A 2013. évi belső ellenőrzési jelentés, és intézkedési terv tárgyalása


Előterjesztő: 
Pallér Edina jegyző

4./ Egyéb
A képviselő-testület a napirendet határozathozatal nélkül elfogadta.

1./ Napirend: Az önkormányzat és az intézmények 2013. évi költségvetésének III. negyedéves végrehajtásáról szóló beszámolók tárgyalása

Előterjesztő: 
Pajer Kristóf polgármester

Pallér Edina jegyző
Pajer Kristóf polgármester: A háromnegyed-éves beszámolók kapcsán kezdjük a Hivataléval, át is adnám a szót a jegyzőnek.
Pallér Edina jegyző: Az írásos anyagot minden képviselő megkapta, sok kiegészítésre nem szorul, valamint a féléves beszámolókor részletesen tárgyaltuk az első fél évet, ez az anyag így most három hónappal több az előzőhöz képest. A gazdálkodás során takarékoskodunk, amikor elromlott egy-egy számítógépünk például, akkor sem vettünk helyettük, hanem egy-egy önkormányzattól kaptunk használatba, Rigácstól, Megyertől és Zalaerdődtől, valamint Ukk vett egy használt gépet nekünk. Ugyanakkor voltak költségek, amikre előre tervezni nem tudtunk, az év elején Gógánfán az internet használattal volt gondunk, két céget is kihívtunk, nekik egyenként 50-50 eFt-ot fizettünk, gondunkat mégsem oldották meg, így 85 eFt-ért kiépítettük a hálózatot. Volt pár program, aminek a beszerzését terveztük az idei évben, azonban ezek nem kerültek megvalósításra. A továbbképzésekre a vártál többet fordítottunk, több ügykezelőt is képeznünk kellett, valamint két anyakönyvvezetőt iskoláztunk be.
/Az előterjesztés ismertetése./

Pajer Kristóf polgármester: Amennyiben nincs kérdés, kérem, hozzuk meg határozatunkat.

Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

33/2013. (XI.18.) számú önkormányzati határozat:
Megyer Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetése háromnegyed-éves végrehajtásáról szóló gazdasági beszámolóját a mellékelt előterjesztés szerint elfogadja.
Felelős: Pallér Edina jegyző
/Az előterjesztés a jegyzőkönyv mellékletét képezi./

Pajer Kristóf polgármester: Az önkormányzat III. negyedévi beszámolójának szöveges előterjesztése elég pontos, sok kiegészítésre nem szorul. A költségvetésben az állami támogatások, hozzájárulások az előző évekhez képest alakultak. Működési bevételeknél a központi források adják a bevételek jelentős részét. Működési kiadásoknál a kötelezően ellátandó feladatok zavartalan ellátását kell biztosítani. Dologi kiadásoknál az alapfeladathoz kapcsolódó, zavartalan működtetéshez szükséges költségek szerepelnek. A teljesítések időarányosan alakultak.  A szöveges előterjesztés elég jól összefoglalja a mellékletekben lévő táblázatokat.

/Az előterjesztés ismertetése./

Pajer Kristóf polgármester: Amennyiben nincs hozzászólás, javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

34/2013. (XI.18.) számú önkormányzati határozat:
Megyer Község Önkormányzatának Képviselő-testülete az önkormányzat 2013. évi költségvetése háromnegyed-éves végrehajtásáról szóló gazdasági beszámolóját a mellékelt előterjesztés szerint elfogadja.

Felelős: Pajer Kristóf polgármester

/Az előterjesztés a jegyzőkönyv mellékletét képezi./
2./ Napirend: Az önkormányzat és az intézmények 2014. évi költségvetési koncepcióinak 

          tárgyalása 


Előterjesztő: 
Pajer Kristóf polgármester

Pallér Edina jegyző
Pajer Kristóf polgármester: A koncepció tárgyalásánál először ismét a jegyzőnek adnám át a szót, kezdjük a Hivatal koncepciójával.
Pallér Edina jegyző: A Hivatal 2014. évi koncepciója a törvénytervezet alapján nagyon jól alakul. A tervek szerint jövő évben a hivatal finanszírozását Gógánfa, a székhely település kapja meg, nem a 11 önkormányzat, mint az idei évben.  A központi költségvetésről szóló törvénytervezet alapján a jövő évi koncepcióban egyenlőre úgy tűnik, hogy a Hivatal költségvetése 75 millió forint lesz. Koncepció szinten ezzel az összeggel kellett számolnunk. Ez egyben azt is jelentené, hogy önkormányzati hozzájárulásra nem lenne szükség jövőre. Úgy állítottuk össze a koncepciót, hogy 22 fő alkalmazottal számoltunk. 

/Az előterjesztés ismertetése./

Pajer Kristóf polgármester: Amennyiben nincs kérdés, hozzászólás, javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

35/2013. (XI.18.) számú önkormányzati határozat:
Megyer Község Önkormányzatának Képviselő-testülete a Gógánfai Közös Önkormányzati Hivatal 2014. évi költségvetési koncepcióját a mellékelt előterjesztés szerint elfogadja.

Felelős: Pallér Edina jegyző
/Az előterjesztés a jegyzőkönyv mellékletét képezi./

Pajer Kristóf polgármester: Az önkormányzatnak 2014. évre koncepciót kell benyújtani a törvény értelmében. Jövőre is feladat alapú finanszírozási rendszer lesz. A falugondnoki szolgálatra és a szociális étkeztetésre jutó összegek nem változnak. A Közös Hivatal fenntartására kapott összeg a jövő évben már csak a székhely településnél jelenik meg. Koncepciónál mindig az adott évhez képest tervezünk.

/Az előterjesztés ismertetése./
Pajer Kristóf polgármester: Amennyiben nincs kérdés, hozzászólás, javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

36/2013. (XI.18.) számú önkormányzati határozat:
Megyer Község Önkormányzatának Képviselő-testülete az önkormányzat 2014. évi költségvetési koncepcióját a mellékelt előterjesztés szerint elfogadja.

Felelős: Pajer Kristóf polgármester

/Az előterjesztés a jegyzőkönyv mellékletét képezi./

3./ Napirend: A 2013. évi belső ellenőrzési jelentés, és intézkedési terv tárgyalása


Előterjesztő: 
Pallér Edina jegyző
Pallér Edina jegyző: Az idei évben kicsit nehézkesebb volt a belső ellenőrzés megszervezése abban a tekintetben, hogy eddig a Többcélú Társulás keretében oldottuk meg, és mindent a társulás bonyolított. Ők álltak megbízási szerződésben két belső ellenőrrel. Ebben az évben már nekünk kellett belső ellenőrt keresnünk, eddigi belső ellenőrünkkel sikerült megbízási szerződést kötnünk. 

A belső ellenőr szeptember-októberben végezte ellenőrzését az önkormányzatoknál, a 2012. évi gazdálkodásról szóló beszámolókat vizsgálta. Ismertetném az ellenőrzésről készült jelentést és a javaslatai alapján készített intézkedési tervet.

/Az előterjesztés ismertetése./

Pajer Kristóf polgármester: Köszönjük. Amennyiben nincs kérdés, kérem, az előterjesztés alapján hozzuk meg határozatunkat.

Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

37/2013. (XI.18.) számú önkormányzati határozat:
Megyer Község Önkormányzatának Képviselő-testülete az önkormányzat 2013. évi belső ellenőrzéséről szóló Ellenőrzési Jelentését és az intézkedési tervet a mellékelt előterjesztés szerint elfogadja.

Felelős: Pajer Kristóf polgármester

Pallér Edina jegyző
 / Az előterjesztés a jegyzőkönyv mellékletét képezi./

Pallér Edina jegyző: A jövő évi belső ellenőrzési tervben nem a beszámoló ellenőrzését tűztük ki célul a belső ellenőrrel, mivel a beszámolóra már nem tud olyan javaslatokat tenni, ami hasznosítható lenne, mivel olyan változások várhatók 2014. évben, hogy azt már nem nagyon tudják alkalmazni. A jövő év témájának az adózási tevékenység, hátralékok kezelése, ezen intézkedéseknek a megtétele. Az ellenőrzésre várhatóan 2014. szeptemberben kerülne sor.
/Az előterjesztés ismertetése./

Pajer Kristóf polgármester: Köszönjük. Amennyiben nincs kérdés, kérem, az előterjesztés alapján hozzuk meg határozatunkat.

Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

38/2013. (XI.18.) számú önkormányzati határozat:
Megyer Község Önkormányzatának Képviselő-testülete az önkormányzat 2014. évi belső ellenőrzési tervét a mellékelt előterjesztés szerint elfogadja.
Felelős: Pajer Kristóf polgármester

Pallér Edina jegyző

/Az előterjesztés a jegyzőkönyv mellékeltét képezi./
4./ Napirend: Egyéb

· A szociális és gyermekjóléti feladatok ellátása
Pallér Edina jegyző: A Napfény Szociális Segítő Központtal állunk szerződésben a szociális és gyermekjóléti feladatok ellátása tekintetében, amely szerződés december 31-ig szól. Megpróbáltunk a polgármesterekkel keresni több megoldást, tárgyaltunk a Baptistákkal, levélben megkerestük Csabrendeket és Zalaszentgrótot is. Nem olyan egyszerű rendezni ezt a kérdést január 1-től sem. Az egyeztetések során abban maradtunk, hogy a következő félévre sem lesz más lehetőségünk, mint, hogy Sümeggel megkössük a szerződést. Keressük a megoldásokat és úgy néz ki, hogy talán a legkedvezőbb feltételeket Zalaszentgrót adta. Társulási formában látják el a feladatokat. Tudni kell, hogy társulásnak plusz 30 %-os finanszírozása van és ezért volt, hogy kevés pénzt kellett eddig hozzátenni a mostanihoz képest. Úgy néz ki, hogy van fogadási készség a Zalaszentgróti Társulás ottani vezetőségének részéről. Egy ilyen átszervezés hosszabb folyamat, legkorábban jövő év július 1-től tudjuk elláttatni a feladatot velük. Amennyiben a Zalaszentgróti Társulás az önkormányzataink csatlakozását 2014. július 1. napjától még nem tudja elfogadni, a feladatok ellátására önkormányzataink a szerződéses ellátást is el tudja fogadni a Zalaszentgróti Társulással annak reményében, hogy akkor a társuláshoz 2015. január 1-től fogunk csatlakozni. Erről kellene külön-külön határozatot hoznunk, amelyet mindkét félnek meg tudnánk küldeni. A Zalaszentgróti Társulás egyébként 25 önkormányzatból áll, és eddig nem tettek hozzá az önkormányzatok a működéshez önkormányzati hozzájárulást, tehát az állami normatívából oldották meg teljes mértékben 15 éven keresztül a feladataikat. A jövő évi koncepciót azonban már úgy tervezik, hogy hozzá kell tenniük az önkormányzatok.

Pajer Kristóf polgármester: Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

39/2013. (XI.18.) számú önkormányzati határozat:
Megyer Község Önkormányzatának Képviselő-testülete úgy határozott, hogy 2014. január 1. napjától 2014. június 30. napjáig a Napfény Szociális Segítő Központ (székhelye: 8330 Sümeg, Kossuth L. u. 31.) intézménytől kívánja igénybe venni a házi segítségnyújtás, családsegítés, gyermekjóléti szolgáltatás szociális és gyermekjóléti feladatok ellátását, melyre szerződést kíván kötni Sümeg Város Önkormányzatával.

A Képviselő-testület felkéri a polgármestert arra, hogy a határozatban foglaltakról Sümeg Város Önkormányzatát írásban értesítse, valamint felhatalmazza a polgármestert arra, hogy a határozatban foglaltaknak megfelelő szerződést aláírja.

Felelős: Pajer Kristóf polgármester

Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

40/2013. (XI.18.) számú önkormányzati határozat:
Megyer Község Önkormányzatának Képviselő-testülete úgy határozott, hogy 2014. július 1. napjától a Zalaszentgrót és környező települések Intézményfenntartó Társulás (székhely: 8790 Zalaszentgrót, Dózsa György utca 1.) – a továbbiakban: Társulás - által fenntartott Zalaszentgróti Szociális és Gyermekjóléti Alapszolgáltatási Központ (8790 Zalaszentgrót, Batthyány L. u. 32.) intézménytől kívánja igénybe venni a házi segítségnyújtás, családsegítés, gyermekjóléti szolgáltatás szociális és gyermekjóléti feladatok ellátását, az önkormányzatnak a Társuláshoz történő csatlakozásával.

Amennyiben a Társulás az önkormányzat csatlakozását 2014. július 1. napjától még nem tudja elfogadni, a feladatok ellátására az önkormányzat a szerződéses ellátást is el tudja fogadni a Társulással.

A Képviselő-testület felkéri a polgármestert arra, hogy a határozatban foglaltakról a Társulást írásban értesítse.

Felelős: Pajer Kristóf polgármester

· Falugondnoki autóra pályázat beadása
Pajer Kristóf polgármester: Lehetőség nyílt falugondnoki autóra pályázatot benyújtani. Ahhoz, hogy ebben el tudjunk indulni, kell egy támogató testületi döntés. A rendelet előírja, hogy milyen gépjármű szerezhető be. November 25-én reggel 8 órától lehet feltölteni az MVH-s rendszerbe a pályázatokat. A pályázat elbírálása beérkezési sorrendben történik a keret összegéig. Nettó 100%-os támogatottságú, 10 millió forintos értékig. Több előírás van, az autók megfelelőségére. Ebben benn van az arculati elem is. Az árajánlatok beszerzés alatt vannak. Javaslom, hozzunk határozatot a pályázat benyújtásáról.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

41/2013. (XI.18.) számú önkormányzati határozat:
Megyer Község Önkormányzata falugondnoki szolgáltatást működtet a lakosság számára alapszolgáltatásként, mely szolgáltatás fejlesztése szükséges. 

Az önkormányzat tulajdonát képező, falugondnoki szolgálatot ellátó gépkocsi műszaki állapota indokolttá teszi új gépjármű beszerzését.

A jelenlévő képviselő-testület tagjai egyöntetűen egyetértenek abban, hogy a már működő falugondnoki szolgáltatás zavartalan ellátásához szükségszerű a megbízható műszaki állapottal rendelkező jármű használata. 

A fentiekben szereplő indokok alapján az önkormányzat Képviselő-testülete támogatási igényét nyújtja be a 103/2013. (XI.8.) VM rendelet alapján az Európai Mezőgazdasági Vidékfejlesztési Alapból nyújtandó, a vidéki lakosság számára nyújtott alapszolgáltatások fejlesztésére 2013-tól igénybe vehető pályázati célra, a falugondnoki szolgáltatás ellátásához kapcsolódóan a szolgáltatás fejlesztésére (1. célterület)

aa) új gépjármű beszerzésére már működő szolgáltatás kapcsán;

ab) a biztonságos közlekedés feltételeit megteremtő gépjármű típusokra vonatkozó műszaki paraméterekkel rendelkező kiegészítő eszközök, berendezések beszerzésére; valamint

ac) arculati elemek elhelyezésére.

A Képviselő-testület felhatalmazza a polgármestert arra, hogy a pályázat beadásával és lebonyolításával kapcsolatban eljárjon, valamint a pályázat benyújtásához szükséges nyilatkozatokat megtegye.

A Képviselő-testület nyilatkozza, hogy a pályázat megvalósításához szükséges önerőt biztosítja.

Határidő: a VM rendelet szerinti beadási határidő a támogatási igény benyújtására
Felelős: Pajer Kristóf polgármester

· A kötelező felvételt biztosító általános iskola felvételi körzetének megállapításához véleménynyilvánítás

Pallér Edina jegyző: A tavalyi évhez hasonlóan idén is megküldte a Kormányhivatal a kötelező felvételt biztosító általános iskolák körzet határait. Ennek van egy tervezete, amit véleményeznie kell a testületnek. A település a Gógánfai Fekete István Általános Iskolához tartozik. Változás nem történt. Ha egyetért a testület, erről kellene határozatot hozni.

/Az előterjesztés ismertetése./

Pajer Kristóf polgármester: Javaslom, hozzuk meg határozatunkat.

Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

42/2013. (XI.18.) számú önkormányzati határozat:
Megyer Község Önkormányzatának Képviselő-testülete az előterjesztés szerinti, Veszprém megye Sümegi Járás – A kötelező felvételt biztosító általános iskolák körzethatárai tervezetével egyetért, azt elfogadásra javasolja a kormányhivatalnak.

Megyer település jegyzőjének 2013. október 1. állapot szerinti nyilvántartásában szereplő, a településen lakóhellyel, ennek hiányában tartózkodási hellyel rendelkező halmozottan hátrányos helyzetű, általános iskolába járó gyermekek létszáma 0 fő. 

/Az előterjesztés a jegyzőkönyv mellékletét képezi./

· Adózásról szóló beszámoló

Pallér Edina jegyző: Az adóügyekkel foglalkozó ügyintéző elkészítette az adózásról szóló beszámolót. Éves szinten kell beszámolni, a 2012. évről beszélhetünk, mint lezárt évről.
/Az előterjesztés ismertetése./
Pajer Kristóf polgármester: Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

43/2013. (XI.18.) számú önkormányzati határozat:
Megyer Község Önkormányzatának Képviselő-testülete az önkormányzat adózásról szóló 2012. évi beszámolóját a mellékelt előterjesztés szerint elfogadja.                

Felelős: Pallér Edina jegyző

/Az előterjesztés a jegyzőkönyv mellékletét képezi./
· Észak-Balatoni Térség Regionális Települési Szilárdhulladék-kezelési Önkormányzati Társulás Társulási Megállapodásának módosítása

Pallér Edina jegyző: Még az év első felében társulási megállapodások módosításait tárgyaltuk, egy kivételével, a polgármester úr nem javasolta a testületnek elfogadásra az Észak-Balatoni Térség Regionális Települési Szilárdhulladék-kezelési Önkormányzati Társulás Társulási Megállapodásának módosítását. A Társulás azonban jelezte ezt a Kormányhivatalnak, aki levélben felhívta az önkormányzat figyelmét, hogy ezzel törvénysértést követ el.  Így újra a testület elé kerül a módosítás. A társulás által küldött anyagot ismertetem.

/Az előterjesztés ismertetése./
Pajer Kristóf polgármester: Már nem látom értelmét, hogy továbbra is akadékoskodjunk a tárgyban, azt gondoltam, hogy ezzel a szolgáltatónál el tudok valamit érni, de már látom, hogy nem. Javaslom, hozzuk meg mi határozatunkat a módosítás elfogadásáról.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

44/2013. (XI.18.) számú önkormányzati határozat

Megyer Község Önkormányzatának Képviselő-testülete az Észak-Balatoni Térség Regionális Települési Szilárdhulladék-kezelési Önkormányzati Társulás Társulási Megállapodásának a Társulási Tanács 13/2013 (IV.26.) ÉBRSZHK-TT határozatával kezdeményezett módosításait elfogadja.
 
Ezzel egy időben az Észak-Balatoni Térség Regionális Települési Szilárdhulladék-kezelési Önkormányzati Társulás Alapító Okirata hatályát veszti.

A képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot a Társulásnak megküldje.
 
A képviselő-testület felhatalmazza a polgármestert, hogy az Alapító Okirat és a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.
 
Határidő: azonnal

Felelős: Pajer Kristóf polgármester

/Az előterjesztés a jegyzőkönyv mellékletét képezi./

· Az idegenforgalmi adóról szóló rendelet módosítása
Pajer Kristóf polgármester: Az idegenforgalmi adó szóló rendeletünk módosítását terjesztem elő két pontban, az adó mértékét 495,- Ft-ban javaslom meghatározni január 1-től, valamint indítványozom, hogy az adó után késedelmi pótlékot ne számítson fel a jövőben a Hivatal.

Megyer Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




10/2013.(XI.29.) önkormányzati rendelet:

Megyer Község Önkormányzatának Képviselő-testülete megalkotja 10/2013. (XI.29.) önkormányzati rendeletét az idegenforgalmi adóról szóló 16/2010. (XII.15.) önkormányzati rendeletének módosításáról szóló.

/A rendelet a jegyzőkönyv mellékletét képezi./
· A mezei őrszolgálatról szóló rendelet módosítása
Pajer Kristóf polgármester: A mezőőri járulék mértékét 1.950,- Ft/hektár/év összegben határoztuk meg rendeletünkben, azonban eddig volt lehetőség kedvezmény érvényesítésére. Kedvezmény illette meg a termőföldről szóló 1994. évi LV. törvény 3.§ m) pontja szerinti helyben lakót, a kedvezmény mértéke 1.600 Ft/hektár/év volt. Ezt a kedvezményt kívánom a jövő évtől megszüntetni. Tehát a mezőőri járulék egységesen mindenkinek 1.950 Ft lesz. Alkossuk meg rendeletünket.
Megyer Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




11/2013. (XI.29.) önkormányzati rendelet:

Megyer Község Önkormányzatának Képviselő-testülete megalkotja 11/2013. (XI.29.) önkormányzati rendeletét a mezei őrszolgálatról szóló 9/2008. (VII.10.) önkormányzati rendeletének módosításáról.

/A rendelet a jegyzőkönyv mellékletét képezi./
· Folyószámlahitel meghosszabbítása

Pajer Kristóf polgármester: Megyer Község Önkormányzatának Képviselő-testülete 15/2013. (VI.17.) számú önkormányzati határozatában 2.000.000 Ft összegű likvid hitel felvételéről döntött, működési célra, 2013. december 1. napi lejárattal. Szükséges, hogy a Balaton-felvidéki Takarékszövetkezet a likvid hitelszerződést továbbra is fenntartsa az önkormányzat részére, ezért a fennálló hitelszerződés meghosszabbítása szükséges 2013. december 30. napi lejárattal. Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

45/2013. (XI.18.) számú önkormányzati határozat

Megyer Község Önkormányzatának Képviselő-testülete 15/2013. (VI.17.) számú önkormányzati határozatában 2.000.000 Ft összegű likvid hitel felvételéről döntött, működési célra, 2013. december 1. napi lejárattal a Balaton-felvidéki Takarékszövetkezettől, a Magyarország gazdasági stabilitásáról szóló 2011. évi CXCIV. törvény 10.§-a alapján.

Szükséges, hogy a Balaton-felvidéki Takarékszövetkezet a likvid hitelszerződést továbbra is fenntartsa az önkormányzat részére, ezért a fennálló hitelszerződés meghosszabbítása szükséges 2013. december 30. napi lejárattal, melyet az önkormányzat kezdeményez a Balaton-felvidéki Takarékszövetkezetnél.

A Képviselő-testület a 15/2013. (VI.17.) számú önkormányzati határozatát egyebekben változatlanul hagyja.

A Képviselő-testület felhatalmazást ad a polgármesternek, hogy a határozat értelmében a hitelszerződés meghosszabbítása ügyében eljárjon és a likvid hitelszerződés meghosszabbítását az Önkormányzat képviseletében a Balaton-felvidéki Takarékszövetkezettel megkösse.

Felelős: Pajer Kristóf polgármester

· A Védőnői szolgálati feladatok ellátása
Pallér Edina jegyző: A védőnői szolgálat egészségügyi feladatok ellátását is a Napfény Szociális Segítő Központ intézményen keresztül Sümeg önkormányzatával láttatja el a település, és velük van szerződés a szociális étkeztetés biztosítására is. Ez a terület egy kicsit más, mint az előbb tárgyalt szociális és gyermekjóléti feladatok, a működési engedélyeztetése sokkal kötöttebb, és a térség önkormányzataival azon az állásponton vagyunk, hogy ezzel a feladattal kapcsolatban maradhatnának a települések Sümeggel szerződésben továbbra is, azzal a különbséggel, hogy ez egy külön szerződéssel és határozatlan időre köttessen. A védőnői szolgálat feladataihoz egyébként az önkormányzatnak nem kell anyagilag hozzájárulnia. És a szakma beszél arról, hogy előbb-utóbb ezt az egészségügyi területet is átvenné az állam működtetésbe, így addig talán maradhatna ez így. Tehát a két terület itt most elválna egymástól. Erre egy külön határozatot kellene hozni.
Pajer Kristóf polgármester: Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 3 igen szavazattal a következő határozatot hozta:

46/2013. (XI.18.) számú önkormányzati határozat

Megyer Község Önkormányzatának Képviselő-testülete úgy határozott, hogy 2014. január 1. napjától határozatlan időre a Napfény Szociális Segítő Központ (székhelye: 8330 Sümeg, Kossuth L. u. 31.) intézménytől kívánja igénybe venni a szociális étkeztetés szociális feladat, és a védőnői szolgálat egészségügyi feladat ellátását, melyre szerződést kíván kötni Sümeg Város Önkormányzatával.

A Képviselő-testület felkéri a polgármestert arra, hogy a határozatban foglaltakról Sümeg Város Önkormányzatát írásban értesítse, valamint felhatalmazza a polgármestert arra, hogy a határozatban foglaltaknak megfelelő szerződést aláírja.

Felelős: Pajer Kristóf polgármester

· Az Észak-balatoni hulladékgazdálkodási rendszer fejlesztése eszközbeszerzésekkel KEOP-1.1.1/C/13-2013-0010 kódszámú projekt támogatásának kérése a tagönkormányzatok részéről

Pallér Edina jegyző: Az Észak-balatoni Térség Regionális Települési Szilárdhulladék Kezelési Önkormányzati Társulás szeptember végén küldött egy előterjesztést a tagönkormányzatok képviselő-testületeinek megtárgyalásra. Az előterjesztés szerint az NFÜ 2013. június 21-én meghirdette a Települési szilárdhulladék-gazdálkodási rendszerek eszközparkjának fejlesztése, informatikai korszerűsítése című pályázati felhívást, amely pályázaton a támogatási intenzitás 95%. A Társulás a nyár folyamán benyújtotta a pályázatát erre a kiírásra, melynek a várható teljes beruházási költsége 1 385 945 000 Ft. Különböző eszközöket szereznének be a pályázat keretében, az előterjesztés ezt is részletezi. A Társulás előterjesztése szerint a projekt megvalósításához szükséges önerőt a Társulás számára az Üzemeltető biztosítja, valamint hogy a megvalósítandó fejlesztés üzemeltetése lakossági díjnövekedéssel nem jár.
A Társulás előterjesztése szerint a pályázati előírások értelmében a Társulást alkotó Tagönkormányzatok támogatása is szükséges, ezért az önkormányzatokat felkérik a pályázat megvalósításához szükséges döntések meghozatalára. A Társulás határozati javaslata úgy fogalmaz, hogy az önkormányzat Képviselő-testülete a pályázat megvalósítását támogatja. Az önkormányzat a pályázathoz igazolja, hogy az általa ill. kijelölt közszolgáltatója által az üzemeltetési koncepció alátámasztásához nyújtott, és a megvalósíthatósági tanulmányban feltüntetett adatok, információk a valóságnak megfelelnek továbbá a megvalósíthatósági tanulmányban bemutatott üzemeltetési koncepciót ismeri és elfogadja. 
/Előterjesztés ismertetése./
Pallér Edina jegyző: A Társulásnak 2013. szeptember 27.-i keltezéssel írtam egy levelet, melyben megírtam nekik, hogy meglátásom szerint az önkormányzatok nincsenek pontosan tisztában a hivatkozott üzemeltetési koncepció alátámasztásához nyújtott, és a megvalósíthatósági tanulmányban feltüntetett adatokkal, információkkal, így addig, amíg pontosan meg nem ismerik azokat, nem tudnak nyilatkozni, különösen nem igazolni azoknak a valóságnak történő megfelelését. Továbbá jeleztem, hogy az önkormányzatok nem ismerik a megvalósíthatósági tanulmányban bemutatott üzemeltetési koncepciót, így annak megismeréséig nem tudnak nyilatkozni, különösen nem igazolni annak megismerését és elfogadását. Megkértem a Társulást, hogy hitelt érdemlően, és pontosan tájékoztasson arról, hogy az előterjesztett tartalmú határozati javaslat szükségességét írja e elő a pályázati kiírás, valamint, hogy amennyiben a pályázat előírásaként valóban a fenti adatok, információk valódiságának, a koncepció ismeretének igazolására van szükség az önkormányzatok által, úgy azok megismerését a Társulásnak biztosítania kell a döntéshozatalhoz.

Kérésemre a teljes pályázati anyagot kaptuk meg 215 oldalban október 11-én, november 11-én pedig további három dokumentumot kaptunk, melyek az általános pályázati útmutató 46 oldalban, a pályázati felhívás 27 oldalban, valamint az általános sablon a megvalósíthatósági tanulmány elkészítéséhez 54 oldalban. Tehát egy több’ száz oldalas anyagról beszélünk, amelyet én nem kívánok az üléseken ismertetni, valamint a 11 önkormányzat összesen 49 képviselőjének 49 példányban lefénymásolni, de még egy példányban kinyomtatni sem. Nem egészen ezt kértem a Társulástól. A határozati javaslat pedig leegyszerűsítve arról szólna, hogy a képviselő-testület ezt az anyagot ismeri és elfogadja, valamint a feltüntetett adatok valódiságát igazolja. Bármelyik képviselőnek, aki kéri, elektronikusan a rendelkezésére bocsátjuk az anyagot. Bár annyit azért elmondanék, hogy az anyag ismertetése esetében sem tud hozni egyik testület sem olyan döntést, amelyben igazolja a feltüntetett adatok, információk valóságnak megfelelését. Azt el tudom képzelni, hogy a pályázat esetleg kér bizonyos számításokat, de miért az önkormányzatoknak kellene igazolnia ezeknek az adatoknak a valódiságát? Irreális elvárás, soha nem leszünk azoknak az adatoknak a birtokában, amelyek ezeket alátámasztanák.
Mindezek ismeretében én a határozat meghozatalát javasolni nem tudom a testületnek.

A Társulás előterjesztése azt is írja, hogy a pályázat beadásakor kérték, hogy a Társulás 158 tagönkormányzatának képviselő-testületi határozatát majd csak a Támogatási Szerződés megkötéséig kelljen teljesítenie. Így azt gondolom, inkább bízzunk abban, hogy a pályázat nem nyer, és akkor az önkormányzatoknak nem kell ilyen tartalmú határozatokat hozniuk. 
Pajer Kristóf polgármester: Nem hozunk most erről döntést, egyenlőre. Amennyiben rajtunk kívül mindenki más elfogadja, akkor még visszatérünk erre.
Megyer Község Önkormányzatának Képviselő-testülete nem hozott határozatot a tárgyban. 

/Az előterjesztés a jegyzőkönyv mellékletét képezi./

A polgármester a nyílt ülést berekesztette.

k.m.f.

               Pajer Kristóf                                                                     
  Pallér Edina

                Polgármester                                                                       
       jegyző

